open-index/open-wikipedia-markdown huggingface dataset:
Eric Trump

**Eric Frederick Trump** (6. januar 1984 -) je američki poslovni čovjek. Rodio se kao treće dijete, odnosno drugi sin američkog poslovnog čovjeka i novoizabranog predsjednika Donalda Trumpa i njegove prve supruge Ivane Trumpe. Kao i njegov brat Donald Jr. i sestra Ivanka, se bavi porodičnim poslovima, te služi kao izvršni potpredsjednik, te vodi sve nove akvizicije i razvoj projekata u The Trump Organization. Poznat je i po filantropskim aktivnosti, koje uključuju fondaciju Eric Trump Foundation, osnovanu 2006. sa ciljem prikupljanja sredstava za dječju kliniku St. Jude Children's Research Hospital. Također je i vlasnik Trump Winery. Također mu je povjereno vođenje očevih 18 golf klubova.

## Izvori

## Vanjske veze

*
Ivanka Trump

**Ivanka Marie Yael Trump** (30. oktobar 1981 - ) je američka poslovna žena i bivša manekenka. Rodila se kao kćer, odnosno drugo dijete američkog poslovnog čovjeka i novoizabranog predsjednika SAD Donalda Trumpa i njegove prve supruge Ivane Trump. Kao i braća Donald Jr. i Eric, aktivno sudjeluje u očevim poslovnim operacijama i služi kao izvršna potpredsjednica The Trump Organization.

Ivanka Trump je od 2009. godine u braku sa građevinskim poduzetnikom Jaredom Kushnerom radi koga se preobratila na judaizam i kome je rodila troje djece. Aktivno je sudjelovala i očevoj izbornoj kampanji 2016. godine kada su je nazivali svojevrsnim "tajnim oružjem", s obzirom da je svojim besprijekornim porodičnim imidžom trebala neutralizirati negativnu reputaciju koju je zbog skandala i kontroverzi njen otac bio stvarao kod dijela ženskih glasača.

## Reference

## Vanjske veze

* Biografija na Trump.com
*
Blaze Bayley

**Blaze Bayley**, (rođen kao Bayley Alexander Cook, Birmingham, Engleska 29. svibnja 1963.) pjevač je heavy metal banda Blaze Bayley i bivši pjevač sastava Iron Maiden.

## Biografija
Bayley je započeo svoju karijeru u rock sastavu Wolfsbane. Kad je Bruce Dickinson napustio Iron Maiden 1993. godine, Bayley je izabran kao zamjena 1994. Snimio je dva albuma s Maidenima:  *The X Factor*, objavljen 1995. i *Virtual XI* iz 1998.

U veljači 1999. Bayley napušta Iron Maiden i osniva svoj sastav pod imenom BLAZE u kojemu nastupaju i gitaristi Steve Wray i John Slater, basist Rob Naylor i bubnjar Jeff Singer. Sastav objavljuje prvi album *Silicon Messiah* 2000.  U istom sastavu snimaju i drugi studijski album *Tenth Dimension* 2002. te live album *As Live as It Gets* 2003. Prije snimanja trećeg albuma *Blood & Belief* 2003. sastav napuštaju basist Rob Naylor i bubnjar Jeff Singer. Kroz sljedećih nekoliko godina dolazi do više izmjena u sastavu te konačno početkom 2007. Bayley raspušta sastav BLAZE i osniva novi sastav pod svojim imenom.

Blazeu se u sastavu pridružuju gitarist Nicolas Bermudez, basist Dave Bermudez, gitarist Rich Newport te bubnjar Rico Banderra. U ovom sastavu snimaju koncertni DVD *Alive in Poland* koji izlazi kasnije te godine. Ubrzo nakon snimanja DVD-a, sastav napuštaju Rich Newport i Rico Banderra i zamjenjuju ih Jay Walsh na gitari i Lawrence Paterson na bubnjevima. U ovom sastavu snimaju albume *The Man Who Would Not Die* 2008. i *Promise and Terror* 2010. te još jedan koncertni DVD *The Night That Will Not Die* 2009.

U svibnju 2010. sastav napušta bubnjar Lawrence Paterson te kao zamjena dolazi Claudio Tirincanti. U ovom razdoblju ponovno se okuplja i Blazeov prvi sastav Wolfsbane s kojim nastupa i snima novi album. Nakon višemjesečne turneje sa svojim sastavom, Bayley ga raspušta krajem ožujka 2011. zbog zdravstvenih i financijskih razloga. Istovremeno najavljuje da će u budućnosti djelovati kao samostalni izvođač. Krajem 2011. najavljuje svoj novi album The King of Metal koji izlazi u ožujku 2012. Na albumu još sviraju i Claudio Tirincanti, basist Lehmann te gitaristi Andrea Neri i Thomas Zwijsen. U istom sastavu idu i na turneju na kojoj održavaju preko 60 koncerata.

Kako bi financirao svoj sastav, Blaze radi i kao prodavač dodatne opreme za automobile. 

Dana 14. veljače 2007. Bayley je oženio dugogodišnju djevojku Debbie.

## Vanjske veze
*
Louis Gossett Jr.

**Louis Cameron Gossett, Jr.** (New York, NY, 27. svibnja 1936. – Santa Monica, CA, 28. ožujka 2024.), američki glumac, dobitnik nagrada Oscar, Emmy, i Zlatni globus.

Rodio se u njujorškom Brooklynu. Odgojili su ga majka Hellen i otac Louis Sr.
Sportska ozljeda uputila ga je na glumu, te je počeo već u 16. godini. Kasnije obrazovanje nastavlja posvećen sportu, a posebno mjesto zauzima košarka, kojom se jedno vrijeme i profesionalno bavio.Zadivljeni visinom, angažirali su ga New York Knicksi.

Kasnije se posvećuje glumi, a prvo se ističe u kazalištu. U dosadašnjoj karijeri ostavrio je 40-tak filmskih uloga.
Za svoj 14. film 1982. "Oficir i džentlmen"(partner Richard Gere), dobio je Oscara.
Posvetio se posuđivanju glasa u nekoliko igrica, a bavi se i humanitarnim radom.

U filmu Batman posudio je glas Lucienu Foxu. Ističu se i njegovi filmovi Željezni orao, Blue Chips.

Ženio se tri puta, ali nije imao djece.

## Vanjske veze
*
Yare (rijeka)

**Yare** je rijeka u engleskoj Grofoviji Norfolk duga nekih 40 km.

## Karakteristike

Yare izvire kod sela Shipdham južno od Derehama. Od tamo teče relativno pravilno i sporo prema istoku. Protiče preko južnih predgrađa Norwicha, nešto niže kod sela Whitlinghama prima pritoku Wensum, koja je dvaput veća, ali se rijeka i nadalje zove Yare.

U svom donjem toku teče kroz staro aluvijalno korito Broadsa do estuarija - Breydon. U koji pored njega uviru i rijeke Bure (sa sjevera) i Waveney (s juga),  Breydon uvire u Sjeverno more nekih 4,8&nbsp;km južnije kod predgrađa Great Yarmoutha  Gorleston-on-Sea.

## Reference

## Vanjske veze

* ''The Yare'' na portalu Broads Authority 
* ''River Yare'' na portalu Encyclopædia Britannica
Great Yarmouth

**Great Yarmouth** (čita se *Grejt Jarmut*) pojedostavljeno samo **Yarmouth** je lučki grad od 39,595 i borough od 97.277 stanovnika na istoku Engleske u Grofoviji Norfolk.

## Geografija

Yarmouth leži na krajnjem jugoistoka Norfolka u regiji Istočna Engleska.

Borough Yarmouth proteže se nekih 24&nbsp;km duž Sjevernog mora, a dalje od obale po unutrašnjosti smjenjuju se zone oranica i močvara.

Sam grad Great Yarmouth koji je administrativni centar borougha leži na piješčanoj sprudi duž obale estuarija Breydon, kog formiraju rijeke - Yare, Waveney i Bure. Grad i dio borougha koji leži sjeverno od Breydona administrativno podpada pod Grofoviju Norfolk, dok područje južno od Breydona podpada pod Grofoviju Suffolk.

## Historija

Za antike je teren današnjeg spruda (na kom leži grad) bio more, u to vrijeme su rimske utvrde kod Caister-on-Sea (kao i ona kod sela Burgh Castle), bile na morskoj obali - danas se nalaze nekoliko kilometara u unutrašnjosti. Već je za anglosaksonskih vremena sprud bio formiran i nastanjen. Kralj John je 1208. svojom  poveljom dodjelio je Yarmouthu status grada. Grad je do kraja 13. vijeka bio je opasan bedemima.

Historijski centar grada uskih uličica koje vode prema estuariju, razvio se oko stare luke.
Sprud se nastavio širiti prema jugu, pa je 1567. angažiran nizozemski inženjer, koji je problem riješio tako da je smanjio ušće i današnji ulaz u luku.

Od historijskih građevina Yarmouth ima srednjovjekovnu parohijsku crkvu i zgradu carinarnice.

## Privreda

Yarmouth je poznat kao tradicionalna luka za ribolov na haringe i po specijalitetu od sušenih haringa - Bloater.. Danas je međutim njegova luka prvenstveno poznata kao logistička baza za plinske i naftne platforme po Sjevernom moru.

Pored toga lokalna privreda bazira se na elektronici, injženjerstvu i proizvodnji piva i namještaja.

Great Yarmouth je također i turističko mjesto, centar iz kog se kreće na krstarenje brodicama po Broadsu, s kojim je povezan estuarijem Breydon.

## Pobratimski gradovi

*, Rambouillet

## Reference

## Vanjske veze

* Great Yarmouth Borough Council
Law & Order (sezona 3)

Dolje se nalazi popis epizoda američke TV-serije ***[[Law & Order]]*** od premijere 3. sezone u sezoni (1992–1993).

## Format
Carolyn McCormick, koja se epizodno pojavila u prošloj sezoni i u epizodama "Površnost" i "Zavera", je unapređena u glavnu postavu u epizodi "Oproštaj". Paul Sorvino je napustio seriju u 9. epizodi, a zamenio ga je Jerry Orbach. Dann Florek i Richard Brooks su napustili seriju na kraju sezone.

## Uloge
### Glavne

* Paul Sorvino – Phil Cerreta (Epizode 1-8)
* Jerry Orbach – Lennie Briscoe (Epizode 9-22)
* Chris Noth – Mike Logan
* Dann Florek – Donald Cragen
* Michael Moriarty – EADA Benjamin Stone
* Richard Brooks – ADA Paul Robinette
* Steven Hill – DA Adam Schiff 
* Carolyn McCormick – dr. Elizabeth Olivet (Epizode 3-22)

### Epizodne

* Paul Sorvino – Phil Cerreta (Epizoda 9)
* Carolyn McCormick – dr. Elizabeth Olivet (Epizode 1-2)

## Epizode




## Izvori i napomene
Donald Trump Jr.

**Donald John** "**Don**" **Trump Jr.** (31. decembar 1977 -) je američki poslovni čovjek. Rodio se kao prvo dijete poduzetnika i novoizabranog predsjednika SAD Donalda i njegove prve supruge Ivane Trump. Kao i mlađa sestra Ivanka i brat Eric, obavljao je i još obavlja niz poslova u očevim kompanijama, te služi kao izvršni potpredsjednik The Trump Organization.

## Vanjske veze
* 
* A Name He Can Build On
* 
*
Morpeth (Northumberland)

**Morpeth** (čita se *Morpet*) je grad od 14,590 na sjeveroistoku Engleske, i administrativni centar (od 1981.) Grofovije Northumberland.

## Geografija

Morpeth leži na rijeci Wansbeck, udaljen 10 km od Sjevernog mora

## Historija

Grad se razvio oko normanskog zamka, podignutog kod gaza preko rijeke, na tadašnjem glavnom putu za sjever i Škotsku. Od tog zamka, jedino su preostala gradska vrata iz 14. vijeka.

Morpeth ima brojne male tvornice, ali je ipak primarno grad administracije i trgovački centar svoje  ruralne okolice.

Pored grada leže ostatci cistercitske opatije *Newminster* iz 12. vijeka.

## Reference

## Vanjske veze

* Morpeth Town Council
Northampton (Northamptonshire)

**Northampton** (čita se *Northempton*) je grad i borough od 222,604 u sredini Engleske, on je i administrativni centar Grofovije Northamptonshire.

## Geografija

Northampton leži u centru Northamptonshira u regiji Istočni Midlands, na rijeci Nene.

## Historija

Northampton je iznikao početkom 12. vijeka kao utvrđeni grad sa zamkom na rijeci Nene. 
Northampton je svoj prvi status grada dobio poveljom -  1189. Gradski bedemi opstali su sve do restauracije monarhije 1660., nakon engleskog građanskog rata; tad su porušeni jer Northampton bio na strani parlamenta i protiv kralja. Tad je porušen i njegov zamak, na njegovom mjestu danas leži željeznička stanica.

Velik dio grada uništen je u požaru 1675. njegova obnova produžila se do kraja 18. vijeka. Podignut je planski oko velikog centralnog trga, u čijem je fokusu crkva Svih svetih. katolička biskupija osnovana je 1850., a izgradnja katedrale započela je 1864. (dovršena je1960.). Iste godine (1864.) izgrađena je i cehovska.palača.

Od 1965. grad se širi po novom urbanističkom planu, kao jedan od novih gradova.

## Znamenitosti

Northampton je poznat po obućarskoj industriji i obradi kože. Pored tog u gradu se proizvodi pivo i elektronika. Grad je i važan trgovački centar  za Northamptonshire i sjeverni Buckinghamshire.

## Pobratimski gradovi

*, Marburg
*, Poitiers

## Reference

## Vanjske veze

* Northampton Borough Council
Waveney (rijeka)

**Waveney** je rijeka na istoku Engleske duga 80 km.
Ona čitavim svojim tokom formira granicu između istočnoanglijskih grofovija Norfolk i Suffolk.

## Karakteristike

Waveney izvire kod sela Redgrave u Suffolku. Od tamo teče prema sjeveroistoku preko ruralnog kraja, u kom nema nijednog grada.

U svom donjem toku teče kroz Broads, mrežu plovnih puteva, u kom je najveća južna karika.
Do Sjevernog mora doseže preko kanala kod Lowestofta, ali se njeno prirodno ušće nalazi nešto sjevernije, kod Great Yarmoutha to je rijeka Yare, odnosno estuarij Breydon.

Pored njena ušća u Estuarij Breydon nalaze se ruševine rimske utvrde - *Burgh Castle*.

## Reference

## Vanjske veze

* ''The Waveney'' na portalu Broads Authority 
* ''River Waveney'' na portalu Encyclopædia Britannica
Breydon

**Breydon** (engleski: *Breydon Water*) je veliki estuarij na istoku Engleske u Grofoviji Norfolk kod grada Great Yarmoutha.

## Geografija

Estuarij formiraju rijeke Yare (najveća), Waveney i Bure. 
Breydon je dug preko 7 km  i širok do 4 km na pojedinim mjestima.

Breydon je i ulaz u Broads, kompleks jezera, koji omogućuje manjim brodicama da krstare više od 200 km.

Od Sjevernog mora ga odvaja široki pješčani sprud na kom leži Great Yarmouth, pa izgleda kao veliko jezero, a prema moru ima relativno usko ušće.

U Breydonu se snažno osjeća utjecaj plime i oseke pa brodovi moraju paziti kad plove ispod dva mosta koja su podignuta na njemu.

## Reference

## Vanjske veze

* ''Breydon Water''
Bure (rijeka)

**Bure** je rijeka na istoku Engleske u Grofoviji Norfolk duga 51 km.

## Karakteristike

Bure izvire kod trgovišta Aylsham, od tamo teče relativno pravilno prema jugoistoku. Protiče 
kroz Broads do ušća u estuarij - Breydon kod Great Yarmoutha.

## Reference

## Vanjske veze

* ''The Bure'' na portalu Broads Authority
Broads

**Broads** kog se zovu i *Norfolk Broads*, je sistem unutrašnjih plovnih puteva na istoku Engleske u grofovijama Norfolk i Suffolk.

## Geografija

On se sastoji od plitkih jezera nastalih izljevanjem rijeka Yare  i Bure, koje služe i kao mostovi za povezivanje tih jezera.
Pojedina jezera Brodsa jako variraju svojom površinom, najveće ima 120 hektara.

Od četrdesetak takvih puteva, samo ih je šesnaest, ukupne površine od 405 hektara, raspoloživo za javnu plovidbu, ostali su ili previše plitki, ili teško prohodni, pa su ostavljeni kao rezervati flore i faune.

Broads je nastao kao rezultat intenzivnog iskapanja treseta u srednjem vijeku, kad je razina mora bila znatno niža nego što je danas.

Duž vanjskog ruba Broadsa prostire se močvarni teren Fensa, stanište rijetkih vrsta ptica, biljaka i insekata. Veliki dio Fensa obrastao je trstikom i šašem koji se još uvijek koristi za pokrivanje krovova, ali se Broads najviše koristi za odmor i rekreaciju (jedrenje, ribolov, promatranje ptica), pa ga ljeti posjećuje puno turista.

## Reference

## Vanjske veze

* ''The Broads''
Sting In The Tail

**Sting In The Tail** je sedamnaesti studijski album njemačke hard rock grupe Scorpions, izdan 14. marta 2010. godine.

## Spisak pjesama
# Raised on Rock - 3:57
# Sting in the Tail - 3:12
# Slave Me - 2:44
# The Good Die Young
# No Limit - 3:24
# Rock Zone - 3:17
# Lorelei - 4:31
# Turn You On - 4:25
# Let's Rock - 3:22
# SLY - 5:15
# Spirit of Rock - 3:43
# The Best Is Yet to Come - 4:34

## Vanjske veze
* Zvanična prezentacija
Unmasked

**Unmasked** je osmi studijski album američke hard rock skupine Kiss, kojeg 1980. godine objavljuje diskografska kuća Casablanca.

## Pjesme
# Is That You? *(Gerard McMahon)* – 3:55
# Shandi *([[Paul Stanley]], Vini Poncia)* – 3:33
# Talk To Me *(Ace Frehley)* – 4:00
# Naked City *(Gene Simmons, Bob Kulick, Peppi Castro, Poncia)* – 3:49
# What Makes The World Go 'Round *(Stanley, Poncia)* – 4:14
# Tomorrow *(Stanley, Poncia)* – 3:16
# Two Sides of the Coin *(Frehley)* – 3:15
# She's So European *([[Gene Simmons|Simmons]], Poncia)* – 3:30
# Easy As It Seems *(Stanley, Poncia)* – 3:24
# Torpedo Girl *(Frehley, Poncia)* – 3:31
# You're All That I Want *(Simmons, Poncia)* – 3:04

## Izvođači
* Gene Simmons - bas gitara, vokal
* Paul Stanley - vokal, gitara
* Ace Frehley - vokal, gitara
* Peter Criss - bubnjevi
The Texas Chain Saw Massacre

***The Texas Chain Saw Massacre*** () je američki horor film snimljen 1974. godine u režiji Tobea Hoopera, poznat kao jedno od najboljih i najuticajnijih ostvarenja žanra, odnosno kao jedan od začetnika podžanra kasnije poznatog kao slasher film.

Film je dijelom inspiriran stvarnim događajima, prije svega vezanim uz slučajeve serijskih ubica Eda Geina i Deana Corlla. Radnja prikazuje kako grupa mladića i djevojaka prilikom putovanja završi u ruralnom području završi u kući gdje živi klan incestuoznih kanibala koji slučajne namjernike prije nego što će se njima nahraniti podvrgavaju strahovitom mučenju i zlostavljanju.

*The Teaxs Chain Saw Massacre* je snimljen u nezavisnoj produkciji, uz izuzetno nizak budžet. Usprkos problema sa cenzurom koje je prouzročila uznemirujuća tema i nasilje (mada daleko implicitnije nego u nekim drugim ostvarenjima žanra), kao i problema sa distribucijom, na kraju je doživio izuzetan uspjeh među publikom. Hooper je dobio i izuzetne pohvale od strane kritike, koja je u njegovom filmu prepoznala nešto više od eksploatacijskog ostvarenja, odnosno svojevrsni odraz duha vremena tadašnje Amerike gdje su vijetnamski rat, Watergate i naftni šok stvorili atmosferu potpunog beznađa i nepovjerenja u sve institucije, uključujući porodicu. Jedan od likova, maskirani član kanibalskog klana po imenu Leatherface, postao je jednom od ikona žanra, odnosno poslužio kao model za slične likove u kasnijim popularnim franšizama kao što su *[[Noć vještica (franšiza)|Noć vještica]]* i *[[Petak 13. (franšiza)|Petak 13.]]*. Lik Sally Hardesty, koji u filmu tumači Marilyn Burns, se, pak, često navodi kao prototip završne djevojke, tipskog lika koji će postati jedna od karakteristika *slasher* žanra.

Godine 1986. je snimljen nastavak pod naslovom *[[The Texas Chains Saw Massacre 2]]*, koji će imati još dva naslova, a godine 2003. je snimljen i istoimeni remake, koji će također dobiti nastavke.

## Vanjske veze
*
*''The Texas Chainsaw Massacre'': A Visit to the Film Locations
Ed Gein

**Edward Theodore Gein** (27. kolovoza 1906. - 26. srpnja 1984.) jedan od najozloglašenijih američkih serijskih ubojica.

## Biografija

Rođen je u državi Wisconsin. Otac, George, bio je nasilni, nezaposleni alkoholičar, a majka, Augusta,  fanatični protestant. Njegova majka je prezirala njihovog oca ali se nije rastajala zbog strogih religijskih uvjerenja. Majka je posjedovala malu trgovinu i ubrzo nakon njihovog rođenja kupila je farmu u Plainfieldu, koja im je ubrzo postala stalni dom. Nije imao prijatelja, i samo je išao u školu. Vani se nije igrao. Drugi učenici su ga zlostavljali u školi, prvenstveno zbog mucanja. Unatoč tome, bio je dobar učenik, osobito uspješan u čitanju. U dobi od 10 godina, ejakulirao je vidjevši majku i oca kako ubijaju psa. Majka ga je umalo udavila uhvativši ga kako masturbira u kadi. Tada je imao 12 godina.

### Smrti članova obitelji

Otac mu je umro 1940. od srčanog udara. 1944. njegov brat Henry  je poginuo u šumskom požaru. Obdukcija nije bila provedena. Neki su smatrali da ga je Ed ubio, pošto se brat bunio protiv majke i prigovarao Edu da je "mamin sin", ali nije bilo dokaza niti svjedoka i optužnica nikada nije podnesena. Majka je umrla 1945. nakon niza srčanih kapi.

### Ubojstva

Ubrzo nakon majčine smrti postao je opsjednut nasiljem i seksom. Imao je puno slobodnog vremena pošto je dobivao državnu subvenciju i više nije morao raditi na farmi. Sa prijateljem je iskopao 15 leševa žena iz lokalnih groblja, uključujući i tijelo svoje majke. Imao bi spolne odnose s tijelima. Postao je opsjednut idejom da postane žena, pa bi sa tijela oderao kožu i nosio ju. Od lubanja bi radio posude za vino na način starih Vikinga. 
8. prosinca 1954. ubio je Mary Hogan: ustrijelio ju je u glavu puškom kalibra .22, stavio ju je na saonice i odvukao kući. 16. studenog 1957 ušao je u trgovinu koju je vodila Bernice Worden. Rekao joj je da želi kupiti antifriz. Zaklao ju je, ukrao joj blagajnu, odvukao je svojoj kući, odrubio joj glavu, i objesio ju za noge u podrumu. Njezin sin, zamjenik šerifa, vratio se iz lova i našao lokvu krvi u trgovini. Policija je imala razloga sumnjičiti Eda. Odvezli su se do njegove kuće i primijetili da su vrata otključana. Ušli su unutra i našli ostatke tijela Mary Hogan i tijelo Bernice Worden.

Uhitili su Eda i priznao je ubojstva i pljačke grobova. Izvukao se ludilom, a ostatak života, od 1968. do smrti proveo je u bolnici. Umro je 1984. u 78. godini od zatajenja pluća.
Poklad Ptačího ostrova

***Poklad ptačího ostrova*** () je čehoslovački animirani film snimljen 1953. godine u režiji Karela Zemana, kome je to predstavljalo cjelovečernji debi. Radnja je inspirirana drevnom perzijskom bajkom, te je smještena na otok gdje otkriće blaga izaziva cijeli niz nevolja za tamošnje stanovnike. Kritičarima i filmski historičarima je postao zanimljiv zbog kombiranja različitih tehnika, kao što su dvodimenzionalna i trodimenzionalna animacija including hand-drawn backgrounds and figures animated in relief. i dizajnu temeljenom na perzijskim minijaturama.

## Izvori

## Vanjske veze
*
Blackout (album)

**Blackout** je osmi studijski album njemačke rock skupine Scorpions.

## Popis pjesama
Sve pjesme skladao je Rudolf Schenker.
# *Blackout* (Schenker, Meine, Rarebell, Kittelsen) - 3:47
# *[[Can't Live Without You]]* (Schenker, Meine) - 3:44
# *[[No One Like You]]* (Schenker, Meine) - 3:54
# *You Give Me All I Need* (Schenker, Rarebell) - 3:36
# *[[Now! (Scorpions)|Now!]]* (Schenker, Meine, Rarebell) - 2:32
# *Dynamite* (Schenker, Meine, Rarebell) - 4:10
# *Arizona* (Schenker, Rarebell) - 3:51
# *China White* (Schenker, Meine) - 6:53
# *When the Smoke Is Going Down* (Schenker, Meine) - 3:49

## Izvođači
* Klaus Meine – vokal
* Rudolf Schenker – gitara, vokal
* Matthias Jabs  – gitara
* Francis Buchholz – bas
* Herman Rarebell – bubnjevi

## Izvori
Chelmer

**Chelmer** je rijeka na istoku Engleske duga oko 55 km, pritoka rijeke Blackwater.

## Karakteristike

Chelmer izvire kod sela Debden Green u Essexu, na nadmorskoj visini od 113 metara. Od tamo teče prema jugoistoku, prva pritoka joj je potok Stebbing, zatim kod Chelmsforda prima rijeku Can. Pri samom kraju svog toka prima pritoku Ter.

Kod sela Langford nedaleko Maldona uvire u estuarij rijeke Blackwater koja nedaleko od tog mjesta uvire u Sjeverno more.

Njeno korito je 1797. kanalizirano, prije tog je bila puno plića, ali je i plavila.
## Reference

## Vanjske veze

* ''Rivers Chelmer and Blackwater'' na portalu Northumbrian Water  
* ''River Chelmer walkovers'' na portalu Essex Rivers Hub
Constrictor

**Konstriktor** (engl. **Constrictor**) je deveti studijski album američkog hevi metal pevača Alisa Kupera, izdat 22. septembra 1986. godine. 

Pesme "He's Back (Man Behind Mask)" i "Teenage Frankestein" su snimljene kao saundtrek za horor film Petak 13 VI: Džejson živi.

## Spisak pesama
# *[[Teenage Frankenstein]]* – 3:40 (Alice Cooper, Kane Roberts)
# *Give It Up* – 4:13 (Cooper, Roberts)
# *Thrill My Gorilla* – 2:56 (Cooper, Roberts)
# *Life and the Death of the Party* – 3:45 (Cooper, Roberts)
# *Simple Disobedience* – 3:30 (Cooper, Roberts)
# *The World Needs Guts* – 3:59 (Cooper, Roberts)
# *Trick Bag* – 4:18 (Cooper, Roberts, Tom Kelly)
# *Crawlin*' – 3:22 (Cooper, Roberts, Michael Wagener)
# *The Great American Success Story* – 3:38 (Cooper, Roberts, Beau Hill)
# *[[He's Back (The Man Behind the Mask)]]* – 3:49 (Cooper, Roberts, Kelly)

## Članovi
* Alis Kuper - vokal
* Kejn Roberts - gitara
* Dejvid Rozenberg - bubnjevi
* Doni Kizelbah - bas
* Pol Delf - klavijature u pesmi *[[He's Back (The Man Behind the Mask)]]*
* Kip Vinger - dodatni basista

## Reference
Chelmsford

**Chelmsford** (čita se *Čelmsford*) je grad od 113,050 na istoku Engleske, on je i administrativni centar Grofovije Essex i distrikta City of Chelmsford.

## Geografija

Chelmsford leži u centru Essexa u regiji Istočna Engleska, u dolini rijeke Chelmer, udaljen 51 km sjeveroistočno od Londona.

## Historija

Chelmsford leži na rimskom naselju **Caesaromagus**, koje je naknadno otkriveno.

Za srednjeg vijeka - 1199. Chelmsford je dobio kraljevskom poveljom status trgovišta.

Od 1227. u Chelmsfordu zasjeda redovito sud (assizes) Grofovije Essex, tad je i postao administrativni centar Essexa.

Biskupija Chelmsford, osnovana je 1914., njen teritorij se podudara sa Grofovijom Essex. Nakon tog je dotadašnja parohijska crkva iz 15. vijeka - 1951. proglašena katedralom biskupije.

Guglielmo Marconi je uz podršku lokalnih vlasti osnovao svoju telegrafsku kompaniju koja je 23. februara 1920. kao prva na svijetu počela redovno emitirati bežičnu telegrafiju.

## Privreda

Današnji Chelmsford je prije svega centar trgovine poljoprivrednim proizvodima - naročito žitaricama. Grad ima i nešto industrije (prehrambena, elektronika), to kao i rad u lokalnoj administraciji osigurava posao najvećem broju zaposlenih.

## Pobratimski gradovi

*, Annonay
*, Backnang
*, Wuxi

## Reference

## Vanjske veze

* Chelmsford City Council
Hrvatsko revolucionarno bratstvo

**Hrvatsko revolucionarno bratstvo** je bila militantna radikalno desna organizacija hrvatske nacionalističke emigracije, koja je djelovala od 1960-ih do sredine 1990-ih. Osnovana je 1961. godine u Sidneyu od strane dotadašnjih članova Hrvatskog oslobodilačkog pokreta, emigrantske organizacije koja je uglavnom okupljala u Drugom svjetskom ratu poražene ustaše, odnosno sljedbenike Ante Pavelića. Iako je sa njima dijelila cilj rušenja tadašnje Jugoslavije te stvaranje Hrvatske kao nezavisne države, odnosno obnovu NDH, od njih se odvojila smatrajući da se to može postići intenzivnim oružanim akcijama, uključujući one na samom teritoriju SFRJ.  Tokom sljedećih desetak godina se istakla nizom terorističkih akcija usmjerenih protiv predstavnika SFRJ u Australiji i zemljama Zapadne Evrope, ali su od njih daleko poznatiji bombaški napad na beogradsku kino-dvoranu 1968. godine, kao i pokušaj ustanka 1972. godine koja je izvela Bugojanska grupa. Među članovima su se nalazili i Srećko Rover, jedan od najistaknutijih obavještajaca iz doba NDH, kao i Blaž Kraljević, koji će postati poznat kao vođa HOS-a u ratovima nakon raspada Jugoslavije.
Teroristi (dokumentarni film)

***Teroristi*** je jugoslovenski crno-beli dokumentarni film snimljen 1970. godine u režiji Krsta Škanate. Na njemu se prikazuje suđenje koje je prethodne godine održano i na kome se sudilo Miljenku Hrkaču, mladom pripadniku radikalne emigrantske organizacije Hrvatsko revolucionarno bratstvo, optuženom za postavljanje bombe u beogradski bioskop "20. oktobar" 1968. godine.

## Reference

## Vanjske veze
* '''Teroristi''', ''Retrospektiva Filmova Krsta Škanate, 21. FAF 2015.'' 
*
Čajana

**Čajana** (tur. *çayhane*, od *çay* – "čaj" i *hane* < perz. *ẖāne* – "kuća"), ugostiteljski prostor gdje se primarno poslužuje čaj i druga lagana okrepa. Katkad se obrok naziva i »čaj« (usp. *ići na čaj*, *sjesti na čaj*). Premda njihova funkcija jako varira ovisno o kulturi, čajane često služe kao centri socijalne interakcije, nalik kavanama. Neke kulture poznaju mnoštvo distinktivnih čajana različitih tipova, što zavisi od nacionalne čajne kulture. Na primjer, britanski i američki *tearoom* je mjesto posluživanja popodnevnog čaja uz razne kolačiće.

## Povezano

* lista čajana
* chashitsu
* čajanka
* čajna ceremonija
* čajni paviljon
* kavana

## Vanjske veze
Bombaški napad u beogradskom bioskopu 20. oktobar

**Bombaški napad u bioskopu "20. oktobar"** se odigrao u Beogradu 13. jula 1968. godine, kada je u bioskopu "20. oktobar", u 21:05 prilikom prikazivanja filma *[[Rififi u Panami]]*, eksplodirala postavljena tempirana bomba. Tom prilikom je poginuo radnik Savo Čučurević, a preko 88 ljudi je ranjeno, pri čemu je jedna od žrtava, studentica Magdalena Novaković, ostala bez obe noge. Bombu je postavio **Miljenko Hrkač**, mladi tesar hrvatske nacionalnosti rodom iz Mokrog kraj Lištice (današnji Široki Brijeg), a pri njenom sklapanju mu je pomogao poznanik Ante Penavić; obojica su bili članovi militantne emigrantske organizacije Hrvatsko revolucionarno bratstvo te su bombu postavili kao deo kampanje sa ciljem rušenja tadašnje Jugoslavije i stvaranja nezavisne hrvatske države. Posle kraćeg boravka u Austriji su se u vratili u Beograd i postavili još jednu tempiranu bombu u garderobi beogradske želežničke stanice koja je eksplodirala 25. septembra pri čemu je ranjeno 14 ljudi. Hrkač je uhapšen u oktobru 1969. godine te je izveden na sud gde mu je izrečena smrtna kazna; suđenje se ponovilo još dva puta zbog žalbi i sva tri puta je potvrđena. Izvršena je kada je 10. januara 1978. Hrkač streljan, postavši poslednja ličnost u Jugoslaviji smaknuta iz "političkih" razloga.

Napad na bioskop "20. oktobar" je, ne računajući atentat na turskog ambsadora Galipa Balkara petnaest godina kasnije, predstavljao najspektakularniji teroristički akt u istoriji SFRJ. Kao takav je postao predmet brojnih spekulacija - od onih da je Hrkač bio nevin, do onih prema kojima su ga jugoslovenske bezbedonosne službe iskoristile kao povod za kampanju fizičkih likvidacija pripadnika "ustaške emigracije" . Takođe je postao predmetom niza referenca u popularnoj kulturi - 1970. je crnogorski režiser Krsto Škanata prvo od tri suđenja prikazao u celovečernjem dokumentarnom filmu ''Teroristi''; godine 1981. je u jugoslovensko-francuskom filmu *[[Sezona mira u Parizu]]* glavni lik traumatizovani svedok napada, a godine 2013. se u srpsko-slovensko-hrvatskom filmu ''Falsifikator'' sam napad predstavlja kao važan deo zapleta.

## Vanjske veze
* Pakao u bioskopu "20. oktobar", Večernje novosti, 11. V 2004
* Pakao u bioskopu "20. oktobar" , Večernje novosti, 1. XII 2015
Lovćen film

**Lovćen film** je preduzeće za proizvodnju filmova, kasnije i sa svojom tehničkom bazom i distribucijom, osnovano marta 1949. godine u crnogorskom Cetinju. Godine 1951. u maju mesecu, ovo preduzeće proizvelo je prvi film, dokumentarnu reportažu o kongresu fiskulturnika, a oktobra 1955. snimljen je i prvi dugometražni igrani film o lažnom caru Šćepanu Malom, „Lažni car“ u režiji Velimira Stojanovića. 

Od svoga prvog filma, 1951. pa do 1965. godine, kada je prestao da postoji, „Lovćen film“ je razvio značajnu delatnost, na samom početku na području dokumentarnog, a kasnije i dugometražnog igranog filma. Neki od filmova predstavljaju zapažena dostignuća u jugoslovenskoj kinematografiji. U prvom redu, to su neka od ostvarenja reditelja Velimira Stojanovića („Njegoš“, 1951., „Mrtvi grad“, 1952., „Utkani tokovi“, 1954., trilogija „Za život“, 1953., koji je i prvi jugoslovenski eksperimentalni film), a zatim i mnogi drugi.

## Produkcija filmova
* 1955. - Lažni car 
* 1956. - U mreži 
* 1956. - Zle pare 
* 1957. - Krvava košulja 
* 1958. - Tri koraka u prazno 
* 1960. - Dan četrnaesti
* 1961. - Ne diraj u sreću 
* 1961. - Nebeski odred 
* 1963. - Muškarci 
* 1965. - Provereno min njet
Njegošev mauzolej

**Njegošev mauzolej** nalazi se na Lovćenu u Crnoj Gori i posvjećen je Petru Drugom Petroviću Njegošu. Od Cetinja do mauzoleja vodi asfaltni put u dužini od 21&nbsp;km. Podignut je po zamisli hrvatskog i jugoslavenskog vajara Ivana Meštrovića na mjestu na kome je prethodno srušena **Njegoševa zavetna crkva** koju je lično podigao još za života u slavu Svetog Petra Cetinjskog, oko 1845. godine, sa željom da u njoj bude sahranjen. Crkva je granatirana u oba svetska rata da bi konačno 1974. godine bila srušena uprkos protivljenju Mitropolije i vernika, i na njeno mjesto je podignut današnji mauzolej. Do mauzoleja vodi tunel sa stepeništem probijen u masivu Lovćena.

## Unutrašnjost
U predvorju Njegoševog mauzoleja stoje dvije kamene karijatide: majke i ćerke (ili Njegoševe majke i sestre - kako smatraju neki istoričari), teške po 7,5 tona. U pročelju mauzoleja smještena je figura Njegoša, izrađena od najljepšeg i najboljeg kamena teškog 28 tona, a nad njom se nalazi orao raširenih krila. Dolje u kripti mauzoleja nalazi se Njegošev grob. Počivalište, odnosno mermerni sarkofag sa posmrtnim ostacima Njegoša sagrađen je od bijelog mermera. Za ukrašavanje svoda utrošeno je 18&nbsp;kg zlata. Na nadgrobnoj mermernoj ploči piše samo „Njegoš 1813. – 1851“, bez imena i oznaka vladičanskog dostojanstva.

2012. godine Mitropolija crnogorsko-primorska pokrenula je inicijativu za obnovu Njegoševe zavetne crkve na Lovćenu. Obnova se završavala u septembru 2013. godine i koštala je više od milion evra.


Negosheva Kapella 01.jpg|Stara kapela
Jezerni vrch na Lovcenu, v pozadi Cetinjske polje a Sinjajev.jpg|Jezerski vrh
Njegošev mauzolej.JPG|Ulaz u Mauzolej
Njegošev mauzolej na Lovćenu, 2013-05-04 - panoramio (2).jpg|Karijatide na ulazu 
Tunel ka Jezerskom vrhu na Lovćenu.png|Tunel kojim se stiže na Jezerski vrh


## Reference

## Vanjske veze

* Kako je srušen Njegošev zavet („Večernje novosti“, 7. jul 2013)
Lovćen (dokumentarni film)

***Lovćen*** je jugoslavanski kratki dokumentarni film snimljen 1974. godine u režiji Krsta Škanate. U njemu se prikazuje rušenje stare kapele na Jezerskom vrhu Lovćena u kojoj je bio sahranjen crnogorski vladika Petar Petrović Njegoš, odnosno izgradnja današnjeg Njegoševog mauzoleja. Film, iako napravljen, nije bio dostupan javnosti, odnosno završio je u bunkeru sve do početka 1990-ih kada je prikazan na programu Radiotelevizije Srbije.

## Reference
Odo, grof od Orléansa

Grof **Odo I** (fra. *Eudes I<sup>er</sup>*; ? — juni 834.) bio je francuski plemić te grof Orléansa (lat. *comes Aurelianensium*). Bio je iz familije Udalriching te je rođen 770./780.

Njegov otac je bio grof Adrijan od Orléansa. Odova majka se zvala Waldrada.

Odo je 811. god. potpisao mirovni sporazum sa Vikinzima. Nije dugo vladao kao grof jer ga je smijenio Lotar I te je ubijen zajedno sa svojom braćom u junu 834.
## Brak
Odova žena je bila gospa Engeltruda od Fézensaca, kći grofa Leutharda. Djeca Engeltrude i Oda su bili Vilim (*Guillaume*; ? — 866.) i njegova sestra, kraljica Franaka, gospa Ermentrude. Vilima je dao pogubiti njegov šogor, Charles II od Francuske.
## Izvori
Milje

**Milje** imaju više značenja:

* Milje (Austrija), grad na obali Miljskog jezera u Koruškoj; njem. Millstatt am See
* Milje (BiH), selo kraj Trnova u Bosni i Hercegovini
* Milje (Italija), grad na obali Miljskog zaljeva, između Kopra i Trsta; tal. Muggia
* Milje (Slovenija), selo 3 km sjeveroistočno od Kranja.
Milan Prelog

**Milan Prelog** ima više značenja:

* Milan Prelog (1879–1931), jugoslavenski povjesničar
* Milan Prelog (1919–1988), jugoslavenski povjesničar umjetnosti.
Southend-on-Sea

**Southend-on-Sea** (čita se *Sautend on Si*) zvan često samo **Southend** je grad, borough i unitarna jedinica od 177,931 stanovnika na istoku Engleske u Grofoviji Essex.

## Geografija

Southend leži u estuariju rijeke Temze i duž obala Sjevernog mora, udaljen 64 km istočno od Londona.

Kako je najbliže ljetovalište pored Londona, godišnje ga posjeti preko milion turista. Danas sve više Londončana živi u njemu, i putuje u London na posao.

## Historija

Southend je sve do 19. vijeka bio malo ribarsko selo.

U moderno ljetovalište je izrastao, nakon što ga je 1801. posjetila princeza Charlotte od Walesa, a nakon tog - 1803. i njena majka, princeza Caroline (žena kralja Georgea IV).

## Privreda

Southend je poznat po svom keju duž mora dugom 2 km, kao i po svojim plažama, uređenim vrtovima, jedrilicama u luci, kinima na otvorenom, karnevalima i brojnim atrakcijama uz morsku šetnicu.

U predgrađu Prittlewell leži samostan iz 12. vijeka, u kom je danas snješten muzej.

Pored turizma koji je glavna grana privrede, Southend ima i nešto lake industrije.

## Pobratimski gradovi

*, Sopot

## Reference

## Vanjske veze

* Southend-on-Sea Borough Council
M1 (Engleska)

**Autoput M1** (engleski: *M1 motorway* je engleski autoput dug 311 km koji ide od Londona do Leedsa na sjever gdje se ukrštava sa autoputem A1.

## Karakteristike i historija gradnje

Prva dionica na tom pravcu napravljena je kod Watforda (Grofovija Hertfordshire) i puštena u promet u novembru 1959.

Nakon tog je 1977. - M1 produžen na jug do Londona. Posljednja dionica na sjeveru od sela Aberford kod Leedsa do spoja sa autoputom A1 dovršena je 1999.

Danas M1 povezuje čitav niz velikih gradova, uključujući Luton, Leicester, Derby, Nottingham i Sheffield.

## Galerija slika

Datoteka:Motorway_M1_Yorkshire_2007-08-13.jpg|Autoput kod Yorkshira
Datoteka:M1_and_M621.jpg|M1 kod Leedsa
datoteka:M1 bridge over the River Trent - geograph.org.uk - 726675.jpg|Most preko Trenta
datoteka:M1 Motorway towards Leicester - geograph.org.uk - 726435.jpg|M1 kod Leicestera


## Reference

## Vanjske veze

* ''M1''
Ulična božanstva

***Ulična božanstva*** () je bugarski crno-bijeli nijemi igrani film snimljen 1929. godine u režiji Vasila Gendova. Po žanru je melodrama, a u njemu Vasil Gendov nastupa u ulozi radnika koga kolega lažno optuži za pljačku i ubistvo te završi u zatvoru. Radnja prikazuje kako kolega završi u zatvoru, te kako njegova porodica godinama strada prije nego što uspije dokazati njegovu nedužnost i otkrije pravog krivca.

## Uloge
* Vasil Gendov – Radnik
* Žana Gendova – Radnikova žena
* Tina Smirnova – Kćer kao dijete
* Bistra Fol – Odrasla kćer
* Mitko Gendov – Sin kao dijete
* Kosta Hadžiminev – Odrasli sin
* Vladimir Trendafilov – Nečasni radnikov prijatelj
* Petъr Kabrovski – Vlasnik tvornice
* Dočo Kasabov – Noćni čuvar
* Ivan Slavov
* Mišo Leviev
* Hristo Hristov

## Vanjske veze
*
Burna mladost

***Burna mladost*** () je bugarski nijemi film snimljen 1930. godine u režiji Vasila Gendova. Po žanru je melodrama, a radnja prikazuje kako ljubav skromne krojačice (koju tumači Gendovljeva supruga Žanad Gendova) i bogataškog sina izaziva spletke od strane bogataševe porodice.

## Uloge

* Žana Gendova – Nina
* Kosta Hadžiminev – Boris
* Vasil Gendov – Anton
* Petъr Kabrovski – Borisov otac
* Bistra Fol – Bogata gospođa
* Mišo Leviev – Antonov prijatelj
* Dočo Kasabov
* M Kasabova

## Vanjske veze
*
Tito (film, 1977)

***Tito*** je jugoslavenski kratki dokumentarni film snimljen 1977. godine u režiji Krsta Škanate. Napravljen je povodom obilježavanja 85. godišnjice rođenja tadašnjeg predsjednika Josipa Broza Tita, odnosno 40. obljetnice dolasaka na čelo tada vladajuće Komunističke partije Jugoslavije; u njemu se daje prikaz njegove karijere kao partijskog vođe i državnika sa posebnim naglaskom na ulogu vođe partizana u Drugom svjetskom ratu i poratni sukob sa Staljinom.

## Vanjske veze
*
*Profil na portalu Slovenskog filmskog centra
Sanjūgo Naoki

, pravim imenom  (Osaka, 12. veljače 1891. – Tokijo, 24. veljače 1934.) je bio japanski pisac, scenarist i književni kritičar iz Taishō i Shōwa perioda.

## Biografija

Sōichi Uemura je rođen 1891. godine u Osaki, u distriktu Chūō-ku. Njegov brat je bio Seiji Uemura, kasnije ugledni historičar i stručnjak za historiju Istočne Azije. Unatoč očevom protivljenju, pohađao je pripremnu nastavu na Wasedi kako bi studirao englesku književnost, međutim ubrzo je morao odustati jer nije imao novca za financiranje studija. Godine 1920., zajedno s Tonom Satomijem, Masaom Kumeom i Isamuom Yoshiijem surađuje na književnom časopisu . Nedugo nakon velikog potresa u Kantōu 1923. godine, vratio se u rodnu Osaku. Tamo je isprva radio u kozmetičkoj firmi, ali se ubrzo vratio književnom stvaranju.

Na poziv pisca Matsutarōa Kawaguchija, Naoki je započeo rad u časopisu , gdje je objavio i svoje prve prozne uratke prije nego se posvetio pisanju romana. U ovom se periodu zainteresirao i za tada rastuću filmsku umjetnost te se okušao u pisanju scenarija, međutim imao je vrlo ograničenog uspjeha te nije ostavio nikakav značajniji uradak na tom polju. Tokom 1927. godine se kratko okušao i kao režiser na filmu *[[Issun-bōshi (film)|Issun-bōshi]]* (za kojeg je napisao i scenarij), ekranizaciji istoimenog romana Edogawe Ranpoa, i to nakon što je originalni režiser, Seika Shiba, otišao usred produkcije, tako da je Naoki dovršio drugu polovicu filma.

U razdoblju od svoje 31. do 35. godine, Naoki je nekoliko puta mijenjao svoje pseudonime kako bi reflektirao svoje stvarne godine. Tako je svoj pseudonim mijenjao četiri puta (broj 34 je preskočio jer je 4 prema japanskom praznovjerju nesretan broj), a kada je došao do broja 35 (jap. *sanjūgo*), odlučio ga je zadržati, ostavši tako do smrti Sanjūgo Naoki. Godine 1927. odlazi u Tokijo, vjerujući da će mu pružiti više mogućnosti. Tu se zaposlio u časopisu *[[Bungeishunjū]]*, gdje je stekao ugled autora pretjerano oštrkih kritika popraćenih skandaloznim tračevima o samom piscu, što je zgražavalo njegove suvremenike.

Godine 1929., započeo je sa serijskom objavom svojih historijskih romana, što mu je, a posebice zbog romana *[[Nangoku Taiheiki]]*, donijelo izvjesnu popularnost. Njegov roman *[[Mito Kōmon Kaikokuki]]*, o fiktivnom putovanju Mitsukunija Tokugawe po Japanu, donio mu je prvu od gotovo pedeset ekranizacija njegovih priča, a kasnije je poslužio i kao osnova za televizijsku seriju *[[Mito Kōmon (TV serija)|Mito Kōmon]]*, koja je emitirana od 1969. do 2011. godine. Izuzev historijskih romana, Naoki je pisao i biografije (poput onih Kusunokija Masashige ili Ashikage Takaujija) i suvremenu, socijalnu prozu.

Umro je 1934. godine nakon akutne epizode japanskog encefalitisa, u dobi od 43 godine. Pokopan je u hramu Chōshō-ji u Yokohami, a eulogiju za njegov sprovod je napisao nobelovac Yasunari Kawabata, s kojim je Naoki često igrao go. U njegovu čast je nazvana i Naokijeva nagrada, koja je, uz Akutagawinu, najprestižnija književna nagrada u Japanu.

## Reference

## Vanjske veze
*e-texts of works at Aozora Bunko (Japanese site)
*Naoki Sanjūgo Memorial Museum in Osaka  (Japanese site)
Abigail Adams

**Abigail Adams** (Weymouth, Province of Massachusetts Bay, 11. studenog 1744. – , 4. ožujka 1797.) je bila supruga od drugog američkog predsjednika Johna Adamsa, i druga po redu *prva dama* SAD-a.

Imala je šetoro djece, od kojih je njen drugi sin John Quincy Adams također postao američki predsjednik.

Poznata je kao Prva dama čiji se život smatra najbolje dokumentiranim. Iako nije imala formalno obrazovanje, isticala se izuzetnom erudicijom, a sa svojim suprugom je cijeli život vodila intenzivnu korespondenciju, vodeći rasprave o nizu pitanja, uključujući politiku. Ta se pisma smatraju izuzetno vrijednim historijskim izvorom kako za američku revoluciju tako i prve godine nove države.
Martha Custis Washington

**Martha Custis Washington** (, 2. lipnja 1731. – , 22. svibnja 1802.), supruga prvog američkog predsjednika Georgea Washingtona, s tim je ulaskom u brak postala i prva *prva dama* SAD-a.

Martha „Patsy“ Dandridge bila je najstarija kćerka Johna Dandridge (1700.–1756.) i Frances Jones (1710.–1785.), koji su se 1730. vjenčali. Sa 18 godina se udala za *Daniela Parke Custisa* s kojim je imala 4 djece, no udovicom postaje 1757. godine.

6. siječnja 1759. udaje se za za Goerga Washingtona, no nisu imali djece.
Martha Jefferson Randolph

**Martha Washington Jefferson Randolph** (27. septembar 1772 &ndash; 10. oktobar 1836) bila je kćer američkog predsjednika Thomasa Jeffersona, poznata kao prva ličnost sa titulom Prve dame SAD koja nije bila predsjednička supruga.

Rodila se kao kćer Thomasa Jeffersona i njegove supruge Marthe, koja je bila umrla 1782. godine, dvije decenije prije nego što će Thomas postati predsjednik. Godine 1790. se udala za političara Thomasa Manna Randolpha Jr. kome će roditi 11-oro djece, od kojih je svih 11-oro preživjelo djetinjstvo (što je bila rijetkost u tadašnje doba). Od muža se rastavila zbog njegovog alkoholizma. Njen sin George W. Randolph je za vrijeme građanskog rata služio kao ministar rata južnjačke Konfederacije.

## Vanjske veze

* Martha Jefferson Randolph at C-SPAN's *[[First Ladies: Influence & Image]]*
Dolley Madison

**Dolley Payne Todd Madison** (20. svibnja 1768. - Guilford County, Sjeverna Karolina, 12. lipnja 1849.) bila je supruga 4. američkog predsjednika Jamesa Madisona i 4. prva dama SAD. Povjesničari je često navode kao prvu "pravu" Prvu damu, s obzirom da je svoj položaj supruge predsjednika shvaćala kao javnu dužnost. Za vrijeme anglo-američkog rata je 1814. godine imala važnu ulogu za vrijeme evakuacije Bijele kuće pred britanskim trupama koje su zauzimale Washington, D.C., i njoj se pripisuje spašavanje niza potreta i umjetnina u zgradi koju su Britanci kasnije spalili.

Dolley Payne je James Madison bio drugi suprug. Godine 1790. se udala za kvekerskog advokata Johna Todda u Philadelphiji. Rodila mu je sina Johna Paynea Todda. Godine 1793. su i muž i mlađi sin William Temple umrli prilikom epidemije žute groznice.
Elizabeth Monroe

**Elizabeth Kortright Monroe** (30. lipnja 1768. - New York, 23. rujna 1830.) bila je žena 5. američkog predsjednika Jamesa Monroea i 5. po redu *prva dama* SAD-a.

Suprugu, za koga se udala 1785. godine, je rodila sina koji je umro u djetinjstvu i dvije kćeri. Tokom muževog predsjednikovanja (1817 - 1825) je zbog njenog slabog zdravlja dužnost Prve dame *[[de facto]]* vršila starija kćer Eliza Monroe Hay (1786 - 1840).

## Vanjske veze
* http://www.whitehouse.gov/history/firstladies/em5.html 
* Elizabeth Monroe at Findagrave
* https://archive.org/stream/courtrightkortri00abbo/courtrightkortri00abbo_djvu.txt 
*Elizabeth Monroe at C-SPAN's *[[First Ladies: Influence & Image]]*
Louisa Adams

**Louisa Catherine Johnson Adams** (London, 12. veljače 1775. - , 15. svibnja 1852.), 6. je po redu *prva dama* SAD-a. Bila je supruga američkog predsjednika Johna Quincya Adamsa i jedna od dvije prve dame koje nisu rođene u SAD-u.

Rođena je u Londonu kao kćer američkog trgovca Joshue Johnsona i Engleskinje Catherine Nutt. Njen brat Thomas Johnson će kasnije postati guverner Marylanda i sudac američkog Vrhovnog suda. Za Johna Quncyja Adamsa se udala 26. juna 1797. u Londonu, gdje joj je otac služio kao generalni konzul sada nezavisnih SAD. Rodila mu je četvoro djece:

* George Washington Adams (1801–1829), pravnik
* John Adams II (1803–1834), predsjednički pomoćnik
* Charles Francis Adams (1807–1886), diplomat, funkcionar i publicist
* Louisa Catherine Adams (12. august 1811 – 15. septembar 1812), rođena i umrla u Sankt Peterburgu, sahranjena na tamošnjem Luteranskom groblju.

## Reference
Dušanka Kalanj

**Dušanka Kalanj** (Šibenik, 10. oktobra 1934. – Beograd, 12. marta 2010.), jugoslovenska i srpska televizijska spikerka i voditeljka. Prva je voditeljka TV Dnevnika u istoriji jugoslovenske televizije.

## Biografija

Rođena je 10. oktobra 1934. u Šibeniku od roditelja poreklom iz Benkovca i Kistanja u Dalmatinskoj zagori. Školovala se u Šibeniku, a engleski jezik i književnost diplomirala je na Beogradskom univerzitetu.

Bila je prva žena koja je vodila *Dnevnik*, a na Televiziji Beograd radila je od njegova osnivanja. Sloveći kao dobra govornica, umeće izvrsne dikcije i šarma prenosila je mlađim kolegama i uspostavila standarde za televizijske radnike. Generacije su je pamtile i poistovećivale s Televizijom Beograd.

Kao glumica se okušala 1961. u igranom filmu *Ne diraj u sreću* Mila Đukanovića gde je igrala sa Pavlom Vuisićem, Irenom Kolesar, Slobodanom Perovićem i Borislavom Pekićem.

Umrla je 12. marta 2010. u Beogradu.

## Nagrade i priznanja

Odlikovana je Ordenom zasluga za narod sa srebrnim vencem.

Od 2010. godine Udruženje novinara Vojvodine dodeljuje novinarkama, voditeljkama ili spikerkama nagradu »Press vitez – Dušanka Kalanj«. Ista nagrada koja se dodeljuje novinarima, voditeljima ili spikerima nosi ime Miće Orlovića.

## Povezano

* Televizija Beograd

## Izvori

## Vanjske veze

* 
* Svi moji dnevnici - intervju (''NIN'', 2002.)
* Odlazak Prve dame Dnevnika (''Vreme'')
* Spikerka kojoj se verovalo (''Blic'', 13. marta 2010.)
* Preminula čuvena voditeljka Dušanka Kalanj (''Pres'', 13. marta 2010.) 
* ''Video: Dušanka Kalanj (1934-2010) – In memoriam'', Pristupljeno 28. aprila 2011.
* Bila je najljepša žena TV Beograd, a preminula je zaboravljena od svih (15. septembra 2015.)